(VOVWORLD) - ນີ້ແມ່ນການຢັ້ງຢືນຂອງທ່ານຮອງລັດຖະມົນຕີກະຊວງການຕ່າງປະເທດ ຫງວຽນກວກຢູ້ງ, ຫົວໜ້າ SOM ASEAN ຫວຽດນາມ, ໃນການຕອບສຳພາດຕໍ່ສື່ມວນຊົນໃນວັນທີ 15 ພະຈິກ ກ່ຽວກັບໝາຜົນຂອງກອງປະຊຸມ.
ກອງປະຊຸມສຸດຍອດ ອາຊຽນ ຄັ້ງທີ 31 ແລະ ບັນດາກອງປະຊຸມສຸດຍອດທີ່ກ່ຽວຂ້ອງ ໄດ້ຈັດຕັ້ງເປັນເວລາ 3 ວັນແຕ່ວັນທີ 12 – 14 ພະຈິກ, ຢູ່ນະຄອນຫຼວງ ມານີລາ, ປະເທດ ຟີລິບປິນ, ດ້ວຍບັນດາການປຶກສາຫາລືຢ່າງຟົດຟື້ນ ແລະ ມີໝາກຜົນຢ່າງແທດຈິງ, ສ້າງຂີດໝາຍອັນດີງາມ, ໄດ້ປິດລົງດ້ວຍຜົນສຳເລັດອັນດີງາມຂອງປີສະເຫຼີມສະຫຼອງ 50 ປີແຫ່ງວັນສ້າງຕັ້ງ ອາຊຽນ. ນີ້ແມ່ນການຢັ້ງຢືນຂອງທ່ານຮອງລັດຖະມົນຕີກະຊວງການຕ່າງປະເທດ ຫງວຽນກວກຢູ້ງ, ຫົວໜ້າ SOM ASEAN ຫວຽດນາມ, ໃນການຕອບສຳພາດຕໍ່ສື່ມວນຊົນໃນວັນທີ 15 ພະຈິກ ກ່ຽວກັບໝາຜົນຂອງກອງປະຊຸມ.
ຕາມທ່ານຮອງລັດຖະມົນຕີ ຫງວຽນກວກຢູ້ງ ແລ້ວ, ບັນດາຈຸດພົ້ນເດັ່ນເປັນໜ້າສົນໃຈທີ່ສຸດແມ່ນກອງປະຊຸມໄດ້ສະແດງໃຫ້ເຫັນນ້ຳໃຈສາມັກຄີ, ຄວາມມານະພະຍາຍາມບັນລຸໄດ້ທັດສະນະລວມຂອງບັນດາປະເທດ ອາຊຽນ ກໍ່ຄືສະແດງໃຫ້ເຫັນການສະໜັບສະໜູນຢ່າງແຮງໃຫ້ບັນດາປະເທດຄູ່ຮ່ວມມືຕໍ່ການພັດທະນາຂອງປະຊາຄົມ ອາຊຽນ, ບົດບາດໃຈກາງຂອງ ອາຊຽນ ຢູ່ພາກພື້ນ.
ເມື່ອເຕື້ອງເຖິງການເຂົ້າຮ່ວມ ແລະ ການປະກອບສ່ວນຂອງ ຫວຽດນາມ ທີ່ບັນດາກອງປະຊຸມ, ທ່ານຮອງລັດຖະມົນຕີການຕ່າງປະເທດ ຫງວຽນກວກຢູ້ງ ຖືວ່າ ເມື່ອສັງລວມແລ້ວ, ບັນດາການປະກອບສ່ວນຂອງ ຫວຽດນາມ ຢູ່ບັນດາກອງປະຊຸມດ້ວຍຖານະເປັນສະມາຊິກເປັນເຈົ້າການ, ຕັ້ງໜ້າ, ໄດ້ສະແດງໃຫ້ເຫັນກ່ຽວກັບການເຕີບໃຫຍ່ດ້ານກຳລັງຄວາມສາມາດເຊື່ອມໂຍງກໍ່ຄືທີ່ຕັ້ງບົດບາດສຳຄັນຂອງ ຫວຽດນາມ ໃນພາກພື້ນ.
ຍິ່ງກ່ວານັ້ນ, ບັນດາກອງປະຊຸມ ອາຊຽນ ຄັ້ງນີ້ ໄດ້ດຳເນີນພາຍຫຼັງສັບປະດາຂັ້ນສູງ ເວທີປາໄສຮ່ວມມືເສດຖະກິດ ອາຊີ - ປາຊີຟິກ (APEC) ຢູ່ ຫວຽດນາມ, ການເຂົ້າຮ່ວມ ແລະ ການປະກອບສ່ວນຂອງຄະນະ ຫວຽດນາມ ທີ່ບັນດາກອງປະຊຸມໄດ້ສະແດງໃຫ້ເຫັນວ່າ ຫວຽດນາມ ບໍ່ພຽງແຕ່ເປັນເຈົ້າການ, ຕັ້ງໜ້າໃນຖານະເປັນເຈົ້າພາບເທົ່ານັ້ນ ຫາກບໍ່ວ່າໃນຖານະໃດໆ, ໃນເວທີປາໄສໃດໆ, ຫວຽດນາມ ລ້ວນແຕ່ມີນ້ຳໃຈຄວາມຮັບຜິດຊອບ ແລະ ປະກອບສ່ວນກໍ່ສ້າງເພື່ອຜົນສຳເລັດລວມ. ບັນດາໝາກຜົນເຂົ້າຮ່ວມຂອງ ຫວຽດນາມ ທີ່ບັນດາກອງປະຊຸມຂັ້ນສູງ ອາຊຽນ, ສືບຕໍ່ໃສ່ຜົນສຳເລັດຂອງ APEC ຫວຽດນາມ 2017, ໄດ້ປະກອບສ່ວນປັບປຸງສະພາບການກ່ຽວກັບການທູດຫຼາຍຝ່າຍ ຫວຽດນາມປີ 2017.